ZMLUVA ODIELO

**Čl. 1**

**Zmluvné strany**

**Objednávateľ: MESTO NITRA**

so sídlom: Štefánikova trieda 60, 950 06 Nitra

zastúpené: Marek Hattas, primátorom mesta

bankové spojenie: Slovenská sporiteľňa, a.s.

IBAN: SK0409000000005028001139

IČO: 00308307

DIČ: 2021102853

IČ DPH: SK2021102853

**Zhotoviteľ: .......................................**

sídlo/miesto podnikania:

v zastúpení:

bankové spojenie:

IBAN:

IČO:

DIČ:

**Čl. 2**

**Predmet zmluvy**

1. Predmetom tejto zmluvy je záväzok Zhotoviteľa vykonať pre Objednávateľa nasledovné dielo, a to: „DODÁVKA A REALIZÁCIA STAVEBNÝCH OBJEKTOV 01 MODULÁRNY PERGOLOVÝ SYSTÉM“ v súlade s projektovou dokumentáciou Hackathon, Svätoplukovo námestie Nitra, spracovateľa Slovenská poľnohospodárska univerzita v Nitre, Trieda A. Hlinku 2, 949 76 Nitra, hl. inžinier projektu Ing. arch. Milan Csanda.
2. Plnením podľa tejto zmluvy sa rozumie vykonanie všetkých činností nutných k riadnemu plneniu predmetu zmluvy podľa ods. 1. tohto článku. Všetky činnosti súvisiace s predmetom plnenia podľa tejto zmluvy sú zahrnuté v cene určenej touto zmluvou.
3. Objednávateľ sa zaväzuje, že dokončený predmet zmluvy spracovaný v rozsahu a spôsobom podľa čl. 3 tejto zmluvy prevezme a zaplatí dohodnutú cenu podľa čl. 6 tejto zmluvy. Zaväzuje sa poskytnúť zhotoviteľovi dojednané spolupôsobenie a súčinnosť podľa čl. 3 ods. 4 tejto zmluvy na vykonanie predmetu zmluvy.

**Čl. 3**

**Rozsah, spôsob a forma vypracovania predmetu zmluvy**

1. Zhotoviteľ v zmysle čl. 2 ods. 1 bude riešiť:

**SO 01 MODULÁRNY PERGOLOVÝ SYSTÉM**

ZÁKLADNÁ CHARAKTERISTIKA ARCHITEKTONICKÉHO RIEŠENIA

Architektonické riešenie objektov umožňuje mobilitu, variabilitu ale aj pridávanie ďalších funkcií. Vytvára prvok s ľahkým rozpoznaním možnosti používania a ľahkým návodom realizácie variácií.

DISPOZIČNO-PREVÁDZKOVÉ RIEŠENIE

Dispozičné riešenie tvaru „L“ vytvára roh historickej zástavby. Mierne prevýšená kultivovaná plocha s funkciami sedenia, stolovania, možnosti pridania detských prvkov, prekrytia, tienenia v zostave reflektuje chýbajúcu aktívnu hranu historickej zástavby ale aj v samotnom urbanizme mesta. Zostavy sú otvorené do strán na základe funkcií a vytvoreného priestoru pre jednotlivcov, skupiny, rodiny a pre príležitosť festivalu. Prevádzkou neobmedzujú pohybu V umiernení prvkov mobiliáru sa rešpektovali príjemné pohľady. Sedenie je často orientované ku stredu námestia a k ďalekým pohľadom na mesto v rámci námestia. V situačných variantách sa chod činností dopĺňa formami skladebnosti prvkov zostáv na stoly na trhy, festival alebo s vytvorením vӓčších plôch sedenia alebo podobou súvislej veľkej lavičky s priestormi pre jednotlivca, skupiny alebo na vytvorenie „pódia“.

TECHNICKÉ RIEŠENIE

Technické riešenie zostáv modulov definuje všeobecný postup riešenia modulu. Ráta s realizovaním spojov „rámov“ spodnej a hornej nosnej časti pergoly. Rám spodnej nosnej časti pozostáva z drevených hranolov z dreviny smreku (červený smrek). Tie sa spájajú oceľovými spojkami s polohovateľnou pӓtkou a s predpripravenou možnosťou prepojenia dolného nosného rámu s horným pomocou stojok. Spodná nosná časť konštrukcie je v dvoch smeroch zaobstaraná oceľovými spojnicami profilu, do ktorého by zapadli vždy tri prvky modulu podľa zvolenej situácie zostavy. Horný nosný rám pozostáva z hliníkových nosných profilov a oceľových spojov, ktoré majú predpripravený detail spojenia s dolným nosným rámom pomocou stojok. Konštrukcia modulu je v troch rámoch vždy zaopatrená oceľovými lanami, ktoré sa uchytávajú v detailoch spojov v rámci nosných častí modulu. V detailoch konštrukčných spojov treba eliminovať ostré hrany a kryť prvky polotovarov. Treba dbať na styk pevných a pohyblivých častí riešením špár a dodržiavaním montážnych špár v zmysle predpisov pre zabudovanie použitého materiálu. Pre kvalitu materiálov a realizáciu sú rozhodujúce ustanovenia príslušných STN a smernice pre spracovanie výrobcov prvotných materiálov. Dôkaz o tom, že použité materiály vyhovujú predpisom a že sú použiteľné, musí dodávateľ na vyzvanie predložiť, a to bez zvláštnej úhrady. Ďalej je treba prevádzať všetky práce tak, aby nebola narušená verejná bezpečnosť a poriadok a hlavne nebol ohrozený život a zdravie osôb a cudzí majetok.

Podkladom k zhotoveniu je projektová dokumentácia „Hackathon, Svätoplukovo námestie Nitra“, spracovateľa Slovenská poľnohospodárska univerzita v Nitre, Trieda A. Hlinku 2, 949 76 Nitra, hl. inžinier projektu Ing. arch. Milan Csanda.

1. Zhotoviteľ sa pri zhotovení diela zaväzuje dodržiavať vecnú a obsahovú stránku podľa stavebného zákona 50/1976 Zb. a vyhlášky č.55/2001 Z.z. v znení neskorších predpisov a bude sa riadiť východiskovými podkladmi objednávateľa v súlade so zákonom č. 50/76 Zb. v znení neskorších predpisov (Stavebný zákon) a vyhláškami MŽP SR č. 453/2000 Z.z. a č. 532/2002 Z. z., príslušnými STN, všeobecno-technickými požiadavkami na výstavbu, zákonom MŽP SR č.543/2002 Z. z. o ochrane prírody a krajiny v znení noviel a príslušných vyhlášok a STN Zákonom č. 343/2015 Z. z. o verejnom obstarávaní. Zhotoviteľ bude plne rešpektovať platné zákony, normy.
2. Zhotoviteľ sa zaväzuje vypracovať predmet zmluvy vo vlastnom mene a na vlastnú zodpovednosť, na svoje náklady a na vlastné nebezpečenstvo. Zhotoviteľ vyhlasuje, že má oprávnenie a odbornú spôsobilosť vypracovať predmet zmluvy.

**Čl**. 4

Čas plnenia

1. Plnenie podľa tejto zmluvy sa uskutoční nasledovne:

* V zmysle sprievodnej správy dokumentácie je celková doba realizácie diela stanovená na 2 kalendárne mesiace od nadobudnutia účinnosti zmluvy, po jej zverejnení na webovom sídle Mesta Nitra.
* V prípade nevhodného ročného obdobia z pohľadu možnosti dodržania technologických postupov je možné dohodnúť predĺženie termínu realizácie prác osobitným dojednaním, resp. dodatkom zmluvy, najneskôr však do ............................

1. Zhotoviteľ zodpovedá za dodržanie dohodnutého termínu plnenia.
2. Zhotoviteľ nie je v omeškaní v prípade prekážky pri plnení zmluvy na strane objednávateľa. Lehota plnenia sa posunie o uvedenú dobu.

**Čl. 5**

**Miesto dodania predmetu zmluvy**

Miestom administratívneho dodania predmetu zmluvy je sídlo objednávateľa: Mestský úrad v Nitre, Štefánikova trieda 60, 950 06 Nitra. Miestom realizácie diela je Svätoplukovo námestie, Nitra, k.ú. Nitra, parc. č. 1578/1, 1578/3, 1582/2.

**Čl. 6**

## Cena plnenia

1. Cena za zhotovenie predmetu zmluvy podľa čl. 1 ods.1 v rozsahu, forme a spôsobom podľa čl. 2 tejto zmluvy je stanovená dohodou zmluvných strán podľa § 3 Zákona č.18/1996 Z.z. o cenách a na základe cenovej ponuky zhotoviteľa zo dňa.................. vo výške

cena spolu bez DPH .......................

hodnota DPH 20% .......................

cena celkom vrátane DPH .......................

slovom: ......................................

1. Cena diela je dohodnutá ako maximálna cena, obsahuje všetky náklady a zisk zhotoviteľa nevyhnutné k riadnemu a včasnému zrealizovaniu predmetu zmluvy. Rovnako tak cena obsahuje aj predpokladané náklady vzniknuté vývojom cien v národnom hospodárstve, a to až do doby úplného vypracovania dokumentácie podľa zmluvy.

**Čl. 7**

**Platobné podmienky**

1. Objednávateľ neposkytuje zálohovú platbu.
2. Objednávateľ sa zaväzuje uhradiť cenu na základe doručenej faktúry vystavenej zhotoviteľom. Splatnosť tejto faktúry je 30 dní odo dňa doručenia objednávateľovi. Za deň úhrady sa považuje odpísanie finančnej čiastky z účtu objednávateľa v prospech účtu zhotoviteľa.
3. Zhotoviteľ je oprávnený vystaviť faktúru až po podpísaní protokolu o odovzdaní a prevzatí predmetu plnenia zmluvnými stranami.
4. Faktúra musí mať náležitosti daňového dokladu.
5. Pri omeškaní s plnením predmetu zmluvy je objednávateľ oprávnený účtovať  zhotoviteľovi zmluvnú pokutu vo výške 0,05% ceny  predmetu  plnenia za každý začatý deň omeškania.
6. Pri omeškaní s úhradou faktúry za predmet zmluvy sa  objednávateľ  zaväzuje zaplatiť zhotoviteľovi úrok z omeškania vo výške 0,01% z neuhradenej faktúry za každý začatý deň  omeškania.

## Čl. 8

## Záručná doba a zodpovednosť za vady

1. Zhotoviteľ zodpovedá za to, že predmet tejto zmluvy je vyhotovený riadne a spĺňa všetky náležitosti tejto zmluvy a je v súlade s projektovou dokumentáciou, ktorá slúži ako podklad k zhotoveniu diela.
2. Pre prípad vady diela dojednávajú zmluvné strany právo objednávateľa požadovať a povinnosť zhotoviteľa poskytnúť bezplatné odstránenie vady v záručnej lehote, ktorá je 24 mesiacov a ktorá začína plynúť dňom nasledujúcim po dni prevzatia diela.
3. Zhotoviteľ nezodpovedá za vady, ktoré boli spôsobené použitím podkladov prevzatých od objednávateľa a zhotoviteľ ani pri vynaložení všetkej starostlivosti nemohol zistiť ich nevhodnosť, prípadne na ne upozornil objednávateľa a ten na ich použití trval.
4. V prípade vady predmetu zmluvy, dohodli zmluvné strany právo objednávateľa požadovať a povinnosť zhotoviteľa poskytnúť bezplatné odstránenie vady. Zhotoviteľ má povinnosť odstrániť vady diela do 15 dní odo dňa uplatnenia reklamácie. Možnosť iného  dojednania nie je vylúčená.
5. Prípadnú reklamáciu vady plnenia predmetu tejto zmluvy je objednávateľ povinný uplatniť bezodkladne po zistení vady, v písomnej forme do rúk zástupcu zhotoviteľa oprávnenému jednať vo veciach technických, resp. štatutárneho zástupcu.
6. Zmluvné strany sa zároveň dohodli, že zhotoviteľ zodpovedá objednávateľovi za škody spôsobené vadami zhotoviteľom vypracovanej dokumentácie a tieto škody (ktoré sa môžu prejaviť najmä vo forme dodatočných nákladov stavby) je povinný objednávateľovi v plnej výške nahradiť.
7. Objednávateľ je oprávnený odstúpiť od zmluvy ak je zrejmé, že dokumentácia nebude hotová včas alebo nebude vykonaná riadne, a ak zhotoviteľ neurobí nápravu ani v poskytnutej primeranej lehote.

**Čl. 9**

**Ostatné ustanovenia**

1. Zhotoviteľ bude na žiadosť objednávateľa povinný ho informovať o stave rozpracovaného diela.
2. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecné záväzné predpisy, príslušné technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán počas prerokovávania v štádiu rozpracovanosti.

**Čl. 10**

**Záverečné ustanovenia**

1. Objednávateľ je povinný použiť dielo - predmet tejto zmluvy pre účely vyplývajúce z tejto zmluvy.
2. Táto zmluva je vyhotovená v 4 exemplároch, z ktorých zhotoviteľ obdrží 1 vyhotovenie a objednávateľ 3 vyhotovenia.
3. Meniť alebo dopĺňať text tejto zmluvy je možné len formou písomných dodatkov, ktoré budú platné, ak budú riadne potvrdené a podpísané zástupcami oboch zmluvných strán. Dodatky musia byť vyhotovené v rovnakom počte ako táto zmluva.
4. Táto zmluva je uzatvorená a nadobúda platnosť dňom jej podpisu oboma zmluvnými stranami.
5. Túto zmluvu v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení
   1. Mesto Nitra zverejní na webovom sídle mesta, alebo
   2. ak zmluva nie je zverejnená podľa písm. a) tohto ods. do 7 dní odo dňa jej uzatvorenia, môže účastník zmluvy podať návrh na zverejnenie zmluvy v Obchodnom vestníku.
6. Táto zmluva nadobúda účinnosť dňom nasledujúcim po dni jej zverejnenia (s odkazom na § 47a ods. 1 Občianskeho zákonníka).
7. O nadobudnutí účinnosti zmluvy svedčí písomné potvrdenie o zverejnení zmluvy. Mesto Nitra vydá účastníkovi zmluvy na požiadanie potvrdenie o zverejnení zmluvy.
8. Neoddeliteľnou súčasťou tejto zmluvy je cenová ponuka zhotoviteľa.
9. Zmluvné strany si zmluvu prečítali, jej obsahu porozumeli a na znak súhlasu vlastnoručne       podpísali.

V  dňa            V Nitre dňa

\_\_\_\_\_\_\_\_\_\_\_\_\_\_\_\_\_\_\_\_\_\_\_                                                 \_\_\_\_\_\_\_\_\_\_\_\_\_\_\_\_\_\_\_\_\_\_\_

Marek Hattas

štatutárny zástupca primátor mesta Nitry